དེར་བརྟེན་ངས་ཁོ་རང་ཚོ་ལ་རྩེད་མོ་དང་སྦྲགས་ནས་བཤད་ཀྱི་ཡོད།སངས་རྒྱས་ཀྱི་ཆོས་དེ་འཇིག་རྟེན་བཀོད་པ་པོས་བཀོད་པ་རེད།བཀོད་པ་པོ་སངས་རྒྱས་བཅོམ་ལྡན་འདས་ཀྱིས་བཀོད་པ་རེད།ཆོས་བརྒྱུད་ཡོངས་རྫོགས་འཇིག་རྟེན་བཀོད་པ་པོས་དགོས་པ་ཡོད་སྟབས་བཀོད་པ་རེད།དེར་བརྟེན་དག་སྣང་སྦྱོངས་དགོས་པ་རེད་ཅེས་ཤོད་ཀྱི་ཡོད།ཁ་ཆེའི་བླ་མ་ཞིག་གིས་ཁ་ཆེའི་ཆོས་ཉམས་ལེན་བྱེད་མཁན་ཞིག་གིས་སེམས་ཅན་མཐའ་དག་ལ་བྱམས་བརྩེ་སྒོམ་དགོས་པ་རེད།གང་ཡིན་ཟེར་ན།འཇིག་རྟེན་བཀོད་པ་པོས་བཀོད་པ་རེད་ཅེས་ཟེར།དེ་ཡག་པོ་འདུགསོ་སོའི་ཆོས་ནས་བཤད་བཞག་པ་དེ་ལག་ལེན་དངོས་ལ་དོ་གལ་གྱིས་བྱས་པ་ཡིན་ན་དངོས་གནས་ཡག་པོ་རེད་འདུགངས་ནམ་རྒྱུན་ནས་ཆོས་བརྒྱུད་ཚང་མ་ལ་གུས་ཞབས་བྱེད་ཀྱི་ཡོད།དེ་ངས་རང་དགར་འདྲ་ཆགས་པོ་དང༌།མཁས་པོ་སྙན་པོ་བྱས་ནས་འཁྲབ་བཞག་པ་གང་ཡང་མིན།བསམ་པ་རྣམ་དག་ཡིན།ང་ཚོ་ནང་པའི་ངོས་ནས་བཤད་ན་འཛམ་བུ་གླིང་ཡོངས་རྫོགས་ནང་པ་ལ་ནི་བསྒྱུར་ཐུབ་རྒྱུ་ཡོད་མ་རེད།བཅོམ་ལྡན་འདས་ཞལ་བཞུགས་པའི་སྐབས་སུ་རྒྱ་གར་ཡོངས་རྫོགས་ནང་པ་ལ་བསྒྱུར་ཐུབ་མི་འདུགམགོན་པོ་ཀླུ་སྒྲུབ་རྩོད་པའི་ཁྱུ་མཆོག་དེ་ཚོ་བཞུགས་པའི་སྐབས་ལ་རྒྱ་གར་ཡོངས་རྫོགས་ནང་པ་ལ་བསྒྱུར་ཐུབ་མི་འདུགང་ཚོས་བསྒྱུར་ཐུབ་ཐབས་གང་ཡང་ཡོད་མ་རེད།ཆོས་བརྒྱུད་འདྲ་མིན་དེ་དག་ཡོད་བཞིན་པ་རེད།དེར་བརྟེན་ཚང་མ་འཆམ་པོ་བྱུང་ན་ཡག་གི་རེད།རྒྱག་རེས་རྒྱག་བསྡད་པ་ཡིན་ན་བྱབ་ཆུང་རེད།ཕན་ཐོགས་གང་ཡང་ཡོད་མ་རེད།